[{"text_idx": "#000000", "text": "Alternatiivne lipulaev \u2013 Sony Xperia 1"}, {"text_idx": "#000001", "text": "Sony on telefone tootnud juba pikka aega ning mo\u0303neti, kuigi pehmemas vormis, saatust jagamas Nokiaga. Ehk kunagisest suurest ja arvestatavast tegijast on saanud rohkem nis\u030citoodete valmistaja. Seda suurem ro\u0303o\u0303m on aga na\u0308ha, et pu\u0308ssi pole pa\u0308ris po\u0303o\u0303sasse visatud ning hoolimata mobiiliosakonna suurtest kahjumitest ikka ja\u0308tkatakse ja turule on toodud uus ja vo\u0303imekas seade."}, {"text_idx": "#000002", "text": "Vo\u0303rdlus nis\u030citoodete tegijaga peab aga paika siingi, sest olgugi, et vo\u0303imsuse poolest tipus, on uus telefon mitmete omapa\u0308radega, mis vo\u0303ivad aga ei pruugi ko\u0303igile sobida. Seega on mingis mo\u0303ttes Sony seekord loonud nii-o\u0308elda alternatiivse lipulaeva, ehk telefoni neile kes soovivad eristuda, kuid ei taha seda teha va\u0308hem tuntud hiina tootja aparaadiga ja sealjuures iga kord selgitada kui hea vo\u0303imsuse ja hinna suhe ikka on. Sonyl on vo\u0303imsust, on omadusi, on omapa\u0308ra ja on hinda."}, {"text_idx": "#000003", "text": "Kui tavaliselt tuleb seadme disaini iseloomustades ra\u0308a\u0308kida selle korpuse materjalidest, esikaamera paigutusest ja muust sellisest, siis Xperia peamiseks erisuseks vo\u0303rreldes konkurentidega on selle dimensioonid. Nimelt on tegemist va\u0308ga kitsa kuid pikliku telefoniga. Selle tulemusena tundub 6,5 tollise ekraaniga telefon ku\u0308ll suur, aga mitte labida moodi suur. Muidugi aitab sellel mulje loomisele kaasa ka enam-va\u0308hem servadeni viidud ekraan, va\u0308hemalt ku\u0308lgedelt. Nii all kui u\u0308laservas on seevastu musta ala ehk raami konkurentidest rohkem."}, {"text_idx": "#000004", "text": "Kokkuvo\u0303tvalt aga on sellise pikliku disaini taga soov saavutada ekraani kuvasuhteks 21:9 ehk kinoformaat. Tundub, et see ongi Sony uus strateegia, sest sama loogikaga on lahendatud ka soodsama Xperia 10 ekraan. Idee poolest on see hea mo\u0303te ja Xperia 1 puhul ka veidi paremini teostatud kui 10-l. Paraku aga on reaalses elus to\u0303elises kinoformaadis sisu telefonis vaatamiseks pisut va\u0308hevo\u0303itu, sest youtube jmt. keskkondade sisu on enamasti 16:9 formaadis, ehk ekraani servadesse ja\u0308a\u0308vad ikkagi mustad servad. Lisaks ei paku tegelikkuses telefoniekraan oma mo\u0303o\u0303tmete to\u0303ttu erilist kinoelamust nii vo\u0303i naa. Kui aga to\u0303esti filmi vaadata, siis on pilt kenasti servadeni. Veel tuleb mainida, et nii pikal ekraanil on juba u\u0308sna mugav kasutada korraga kahte rakendust, need mahuvad probleemideta u\u0308ksteise peale vo\u0303i ko\u0303rvale ja ei ole seejuures liiga va\u0308ikesed. Seega on formaadi poolest tegemist nii ja naa lahendusega."}, {"text_idx": "#000005", "text": "Mis puudutab pilti, siis selle poolest on ekraan kui selline hea. OLED ja HDR tehnoloogia tagavad kirkad va\u0308rvid ja pikslitihedus (663 ppi) on suurem kui konkurentidel. Kenasti on olemas ka alati sees ekraani funktsionaalsus. Ainukeseks miinuseks vo\u0303iks pidada seda, et pilt ei ole alati nii ere kui vo\u0303iks. Eriti annab see tunda pa\u0308ikese ka\u0308es viibides. Samuti ei ole ekraani servad viimase aja moele kohaselt kaardus, aga see suund ei olegi ko\u0303igile meeltmo\u0308o\u0308da. Korpus ise aga meenutab kunagisi Nokia Lumia seeria telefone ning na\u0308eb igati hea va\u0308lja."}, {"text_idx": "#000006", "text": "Esmapilgul tundub Sony kaamera olevat lipulaevade klassis u\u0308sna tavaline, ehk kolme objektiiviga, milledest u\u0308ks on tava-, teine zoom- (2x) ja kolmas lainurk-pildistamise jaoks. Pildistamine ongi u\u0308sna tavaline, kui va\u0308lja arvata korpusel olev eraldi katiku nupp. Nii saab pildid stabiilsemad ja fookus paremini paika. Kokkuvo\u0303ttes on fotod head ja kuigi mitte pa\u0308ris tipptasemel, siis ei saa millegi u\u0308le eriti ka nuriseda. Sama kehtib ka selfie\u2013 kaamera kohta, mis asub vanamoeliselt eraldi, mitte kulmus vo\u0303i ekraani sees ja teeb oma to\u0308o\u0308 a\u0308ra. Kaamera rakendusele lisatud tarkvarast aga leiab nii erinevaid efekte kui ka tava- ja virtuaalreaalsuse kombineerimist. Ehk lauale saab manada va\u0308ikese mehikese, dinosauruse jne. jne. Iseasi palju seda reaalses elus vaja on, kuid va\u0308hemalt lastele pakub ro\u0303o\u0303mu ikka."}, {"text_idx": "#000007", "text": "Veel saab Sony kaameraga teha 3D u\u0308lesvo\u0303tteid. See ta\u0308hendab, et peale mo\u0303ningast pusimist ja objekti u\u0308mber tiirutamist, genereeritakse to\u0303eline 3D pilt, mida saab siis iga ku\u0308lje pealt vaadata. Ja kui ka sellest va\u0308heks ja\u0308a\u0308b, lajatab Sony letti video osakonnas pakutava. Cinema Pro nimeline rakendus vo\u0303imaldab filmijatel reguleerida kaadrisagedust, katiku kiirust, lisada filtreid, seada fookust jne. Selgelt paistab va\u0308lja, et tootja on selles valdkonnas kogenud ja seda kogemust on helde ka\u0308ega ka tarkvarasse lisatud. Seega ko\u0303ik filmihuvilised peaks Xperia 1 mudelit kindlasti to\u0303siselt kaaluma, eriti arvestades 21:9 ekraaniformaati."}, {"text_idx": "#000008", "text": "Igapa\u0308evases kasutamises ilmneb, et mo\u0303ned ta\u0308napa\u0308evaste lipulaevade ja tegelikult ka juba keskklassi telefonide omadused pole Sonysse veel jo\u0303udnud. Na\u0308iteks puudub na\u0308otuvastus. Selle asemel tuleb telefon avada ku\u0308ljel asuva so\u0303rmeja\u0308ljelugejaga. Iseenesest toimib see kenasti, niikaua kuni na\u0308pp on kuiv ja puhas. Samas aga on hetkel u\u0308ldine suund liikumas ikkagi ekraanisiseste lugejate suunas. Veidi loovust on u\u0308les na\u0308idatud ekraani servadele lisafunktsionaalsuste lisamisel. Nimelt saab teoorias ekraani servas so\u0303rme libistades teha erinevaid toiminguid, na\u0308itek tagasi liikuda, kuid praktikas libiseb so\u0303rm pea alati telefoni arvates valesti. Sama kehtib koputuste kohta. Kirjade ja\u0308rgi avaneb ekraani serva pihta tehtud topeltkoputuse ja\u0308rel lisamenu\u0308u\u0308, kuid praktikas o\u0303nnestub ko\u0303igest umbes iga viies katse. Veel ei ole toetatud na\u0308iteks juhtmevaba laadimine ning aku mahutab 3300 mAh, mida on pigem va\u0308he. Ehk suure to\u0303ena\u0308osusega on aku o\u0303htuks tu\u0308hi. Aparaat on veekindel, 6GB po\u0303hi- ja 128GB sisema\u0308luga, mis on igati korralikud na\u0308itajad. Ka protsessor on kiire Snapdragon 855. Po\u0303nevatest omadustest leidub telefonis veel du\u0308naamiline va\u0308rin ehk vibreerimine vaadatava video heli taktis ja aku laadimise optimeerimine. See ta\u0308hendab, et tarkvara pu\u0308u\u0308ab a\u0308ra arvata millal kasutajal ta\u0308is laetud akuga seadet vaja on ja ajastab lo\u0303pliku laadimise selleks hetkeks. Na\u0308iteks o\u0308o\u0308seks laadima pannes, liigutakse ko\u0303igepealt umbes 90 protsendi peale ja siis enne a\u0308ratust laetakse viimased 10 protsenti."}, {"text_idx": "#000009", "text": "Kokkuvo\u0303tteks leiab Xperia 1 kindlasti fa\u0308nne ja austajaid ning eristub kindla peale ka va\u0308limuse poolest muidu nii u\u0308hesugusest nutitelefonide massist. Vo\u0303ib-olla ko\u0303ige suuremaks probleemiks ja mu\u0308u\u0308ki piiravaks asjaoluks on aga selle telefoni hind. Maksetes pisut rohkem kui u\u0308heksasada eurot, on tegemist ikkagi kalli seadmega. Sama raha eest aga pakuvad konkurendid ta\u0308nasel pa\u0308eval pisut paremaid ja vo\u0303imsamaid seadmeid."}, {"text_idx": "#000010", "text": "iPhone 14 Plus \u2013 mitte just tippude tipp aga siiski va\u0308ga hea telefon"}, {"text_idx": "#000013", "text": "iPhone 14 Plus on nii-o\u0308elda tavalise iPhone 14 suurem versioon."}, {"text_idx": "#000015", "text": "Kuna 27. jaanuaril toimub juba viiendat aastat ja\u0308rjest suur u\u0308le-eestiline digikoristuspa\u0308ev, on ka Telia seadmepakkumistel kesksel kohal seadmeringluse teema \u2013 tuues vana seadme Teliale, saab soetada uue selle vo\u0303rra soodsamalt."}, {"text_idx": "#000016", "text": "Telia kliendid saavad esimeste seas maailmas kasutada Apple Watchi ka ra\u0308ndluses"}, {"text_idx": "#000017", "text": "Telia MultiSIM teenuse kliendid saavad alates eelmise aasta lo\u0303pust kasutada oma Apple Watchi ta\u0308isfunktsionaalsust (sh ko\u0303ned ja internet) ka mitmetes va\u0308lisriikides, kus Telia pakub 4G ko\u0303neside ehk VoLTE ra\u0308ndlust."}, {"text_idx": "#000019", "text": "Oktoobris 2022 tuli Telia va\u0308lja uue po\u0303lvkonna digiboksiga, mis pakub kasutajale kordi rohkem vo\u0303imalusi kasutada erinevad rakendusi ning nautida va\u0308ga ko\u0303rge pildikvaliteediga sisu."}, {"text_idx": "#000020", "text": "Telia TV teenust saab juba mo\u0303nda aega kasutada ka Android digiboksiga ning sellest vo\u0303imalusest on kinni haaranud juba tuhanded kliendid."}, {"text_idx": "#000025", "text": "Samsungi praegune lipulaev ehk S22-seeria ilmus ka\u0308esoleva ehk 2022. aasta alguses."}]